CELEX: 52001PC0058
Language: fi
Date: 2001-02-02
Title: Ehdotus: neuvoston päätös uusien suuntaviivojen vahvistamisesta energia-alan kansainvälisen yhteistyön edistämistä koskevalle monivuotiselle ohjelmalle (1998-2002) eli Synergia-ohjelmalle osana energia-alan toimia koskevaa monivuotista puiteohjelmaa (1998-2002) ja siihen liittyviä toimenpiteitä

Avis juridique important

|

52001PC0058

Ehdotus: neuvoston päätös uusien suuntaviivojen vahvistamisesta energia-alan kansainvälisen yhteistyön edistämistä koskevalle monivuotiselle ohjelmalle (1998-2002) eli Synergia-ohjelmalle osana energia-alan toimia koskevaa monivuotista puiteohjelmaa (1998-2002) ja siihen liittyviä toimenpiteitä  /* KOM/2001/0058 lopull. */  

Ehdotus: NEUVOSTON PÄÄTÖS uusien suuntaviivojen vahvistamisesta energia-alan kansainvälisen yhteistyön edistämistä koskevalle monivuotiselle ohjelmalle (1998-2002) eli SYNERGIA-ohjelmalle osana energia-alan toimia koskevaa monivuotista puiteohjelmaa (1998-2002) ja siihen liittyviä toimenpiteitä  (komission esittämä)PERUSTELUTKomission toimien ja voimavarojen mukauttamiseksi sen toiminnan painopisteisiin komissiossa on toteutettu organisaatiouudistus, joka koskee etenkin ohjelmien ja hankkeiden hallintoon liittyviä täytäntöönpanotoimia. Tämän uudistuksen yhteydessä ehdotetaan uusien suuntaviivojen vahvistamista energia-alan puiteohjelmalle (neuvoston päätös 1999/21/EY, Euratom) ja varsinkin siihen kuuluvalle Synergia-ohjelmalle (neuvoston päätös 1999/23/EY).Synergia-ohjelmalle on osoitettu varsin rajallisesti rahoitusta sen laajaan toiminta-alaan nähden. Ohjelman toteuttamisessa on syytä keskittyä entistä enemmän ensisijaisiin tavoitteisiin. Lisäksi on syytä rajoittaa ohjelmassa käsiteltyjen sopimusten määrää ja kasvattaa sopimusten keskimääräistä kokoa.Vuoden 1999 lopulla julkaistiin tarjouspyyntö. Koska tämä vuoden 2000 yhteisrahoitettavia hankkeita koskeva tarjouspyyntö, joka julkaistiin Euroopan yhteisöjen virallisessa lehdessä 12. lokakuuta 1999, ei enää vastaa komission suuntaviivoja, komissio on sopimusviranomaisen ominaisuudessa päättänyt peruuttaa kyseisen tarjouspyynnön ja antaa uuden luonnoksen komitean käsiteltäväksi.Jäsenvaltiot ilmoittivat 29. syyskuuta 2000 pidetyssä komitean kokouksessa vastustavansa komission esittämää luonnosta uusista suuntaviivoista ja kieltäytyivät ottamasta kantaa uuteen ehdotuspyyntöluonnokseen. Vastaava tilanne on hankkeiden vähimmäiskoon määrittämisen osalta syntynyt myös Save- ja Altener-ohjelmissa.Neuvoston päätöksen 1999/21/EY, Euratom 4 artiklan mukaan komissio vastaa puiteohjelman toteuttamisesta sekä sen kuhunkin erityisohjelmaan liittyviin toimiin ja toimenpiteisiin sovellettavien suuntaviivojen laatimisesta. Koska komissio ei ole saanut myönteistä lausuntoa komitealta, se antaa ehdotuksensa neuvoston käsiteltäväksi päätöksen 1999/21/EY, Euratom 4 artiklan mukaisesti.Ehdotus: NEUVOSTON PÄÄTÖS uusien suuntaviivojen vahvistamisesta energia-alan kansainvälisen yhteistyön edistämistä koskevalle monivuotiselle ohjelmalle (1998-2002) eli SYNERGIA-ohjelmalle osana energia-alan toimia koskevaa monivuotista puiteohjelmaa (1998-2002) ja siihen liittyviä toimenpiteitäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon energia-alan toimia koskevasta monivuotisesta puiteohjelmasta (1998-2002) ja siihen liittyvistä toimenpiteistä 14 päivänä joulukuuta 1998 tehdyn neuvoston päätöksen 1999/21/EY, Euratom,ottaa huomioon energia-alan kansainvälisen yhteistyön edistämistä koskevasta monivuotisesta ohjelmasta (1998-2002) "Synergia" 14 päivänä joulukuuta 1998 tehdyn neuvoston päätöksen 1999/23/EY,ottaa huomioon komission ehdotuksen,sekä katsoo seuraavaa:(1) Komissio on päättänyt keskittyä entistä enemmän ydintehtäviinsä ja on toteuttanut yleisen organisaatiouudistuksen toimintansa ja voimavarojensa mukauttamiseksi toimintansa painopisteisiin. Uudistus koskee erityisesti ohjelmien ja hankkeiden hallintoon liittyviä täytäntöönpanotehtäviä ja varsinkin pieniä budjettikohtia.(2) Synergia-ohjelma kuuluu niihin ohjelmiin, joihin on osoitettu melko vähän rahoitusta ohjelman laajaan toiminta-alaan nähden. Ohjelman toteuttamisessa on keskityttävä ensisijaisiin tavoitteisiin ja lisäksi on vähennettävä ohjelmassa käsiteltyjen sopimusten lukumäärää ja kasvatettava niiden keskimääräistä kokoa, jotta komission toiminnan uudistamiselle asetetut tavoitteet voidaan saavuttaa ohjelmien hallinnon osalta.(3) Synergia-ohjelmaa on toteutettu tekemällä liian paljon pieniä ja laajalle maantieteellisesti alueelle hajautuneita sopimuksia, kuten viimeisimmässä arviointikertomuksessa todetaan. Tilanne on sama ALTENER- ja SAVE-ohjelmissa.(4) Sopimusviranomaisena komissiolla on oikeus olla saattamatta tarjouskilpailumenettelyä päätökseen, jos se on yleisen edun mukaista. Tässä ominaisuudessa komissio on päättänyt peruuttaa Synergia-ohjelmaa koskevan tarjouspyynnön, joka julkaistiin vuonna 1999 (1999/C 290/05).(5) Komissio on ehdottanut Synergia-ohjelmaan liittyviin toimiin ja toimenpiteisiin sovellettavia uusia suuntaviivoja, jotka esitetään tämän päätöksen liitteenä.(6) Puiteohjelmakomitea ei ole antanut myönteistä lausuntoa tästä ehdotuksesta,ON PÄÄTTÄNYT SEURAAVAA:Ainoa artiklaNeuvosto hyväksyy SYNERGIA-ohjelman uudet suuntaviivat, jotka ovat tämän päätöksen liitteenä.Tehty Brysselissä  päivänä kuuta Neuvoston puolesta PuheenjohtajaLIITE: SYNERGIA-OHJELMAN UUDET SUUNTAVIIVATKomission toimien ja voimavarojen mukauttamiseksi sen toiminnan painopisteisiin komissiossa on toteutettu organisaatiouudistus, joka koskee etenkin ohjelmien ja hankkeiden hallintoon liittyviä täytäntöönpanotoimia. Tämän uudistuksen yhteydessä ehdotetaan muutoksia Synergia-ohjelman toteuttamiseen.Synergia-ohjelmalle on osoitettu melko vähän rahoitusta sen laajaan toiminta-alaan nähden. Mahdollisuus keskittyä ohjelman toteuttamisessa entistä enemmän sen ensisijaisiin tavoitteisin on jo aiemmin otettu useasti esiin erityisesti energia-alan puiteohjelmaa käsittelevän komitean kokouksissa. Lisäksi on syytä selventää SYNERGIA-ohjelman erityispiirteitä suhteessa muihin kansainvälisiin energia-alan yhteistyötoimiin, joita toteutetaan muissa komission hallinnoimissa ulkosuhteisiin liittyvissä ohjelmissa, ja tehdä SYNERGIA-ohjelmasta energia-alan puiteohjelman ulkoinen ulottuvuus.Tästä syystä neuvosto ehdottaa toimenpiteitä, joiden tarkoituksena on- keskittää SYNERGIA-ohjelma toimiin, jotka liittyvät pelkästään ja välittömästi Euroopan unionin energiapolitiikan tavoitteisiin,- mukauttaa ohjelman hallintoa.Edellä kuvatussa lähestymistavassa keskitytään ensimmäisen kohdan osalta - pysyen kuitenkin energia-alan kansainvälisen yhteistyön edistämistä koskevasta monivuotisesta ohjelmasta (1998-2002) 14. joulukuuta 1998 tehdyn neuvoston päätöksen 1999/23/EY puitteissa - seuraaviin kahteen alaan:- tehdään energiansaannin varmuudesta SYNERGIA-toimien ensisijainen tavoite,- edistetään Kioton pöytäkirjan mukaisten joustomekanismien toteuttamista.Toisen kohdan osalta toimet keskitetään, jotta hallinto pystytään hoitamaan hyvin käytettävissä olevilla henkilöstöresursseilla ja rahoituksella.I. Toimien parempi keskittäminen ensisijaisiin tavoitteisiinEuroopan unionin energiansaannin varmistaminen on yksi energiapolitiikan painopisteistä. Kestävä kehitys ja EU:n Kioton pöytäkirjan yhteydessä tekemät sitoumukset ovat edellytys EU:n energiansaannin varmuudelle. SYNERGIA-ohjelmassa noudatettavassa strategiassa on otettava huomioon myös kansainväliseen yhteistyöhön liittyvät näkökohdat, joita on kuvattu komission tiedonannossa neuvostolle ja Euroopan parlamentille EU:n politiikka ja toimenpiteet kasvihuonekaasupäästöjen vähentämiseksi: kohti eurooppalaista ilmastonmuutosohjelmaa (ECCP) (KOM(2000) 88).Näin ollen SYNERGIA-ohjelmassa keskitytään EU:n energiansaannin varmuuden parantamiseen sekä Kioton joustomekanismien soveltamiseen. Nämä ovat yksinomaan SYNERGIA-ohjelmaan liittyviä toimia, ja niiden avulla se voidaan erottaa selvästi muista yhteisön ohjelmista, joihin saattaa liittyä energia-alan kansainvälistä yhteistyötä.A. Energiansaannin varmuuden tavoiteTämä on yksi energiapolitiikan ensisijaisista tavoitteista. Neuvosto aikoo toteuttaa strategiaa, jossa keskitytään pääasiassa energiansaannin varmuuteen. Kyse ei ole SYNERGIA-ohjelman suuntaamisesta uudelleen, vaan pikemminkin sen entistä tehokkaammasta keskittämisestä yhteen tavoitteeseen, joka on määritelty jo ohjelman perustamisesta tehdyssä päätöksessä.Tarkemmin sanottuna ohjelmasta rahoitetaan tässä yhteydessä toimia, jotka edistävät yhtä tai useampaa seuraavista tavoitteista:- EU:n energiansaannin ja sen kehitysnäkymien analysointi, erityisesti tutkimalla tuottajamaiden tuotantonäkymiä ja Eurooppaan suuntautuvan viennin näkymiä,- vuoropuhelun edistäminen Euroopan unionin, tuottajamaiden yleensä, tärkeimpien Eurooppaan energiaa vievien maiden sekä kansainvälisten järjestöjen välillä: työryhmien perustaminen ja kokousten tai koulutustoimien rahoittaminen,- sellaisen energiapolitiikan tukeminen tuottaja- tai kauttakulkumaissa, joka mahdollistaa niiden tuotannon optimoinnin tai niiden liittymisen kansainvälisiin jakeluverkkoihin sekä vapaan pääsyn energian tuotanto- ja siirtoinfrastruktuureihin erityisesti markkinoiden vapauttamista edistävän lainsäädännön antamisen kautta,- tuotantoon ja kauttakuljetuksiin tehtävien investointien analysointi EU:n energiansaannille tärkeillä alueilla: tekniseen ja taloudelliseen toteutettavuuteen sekä ympäristö- ja rahoitusnäkökohtiin liittyvät tutkimukset, tämän tyyppisiä investointeja koskevat seminaarit ja konferenssit jne.Koska EU:ssa on käynnissä laajentumisprosessi, SYNERGIA-ohjelmaa käytetään myös hankkeisiin, joilla tuetaan hakijamaiden energiansaannin varmuuden parantamista. Näillä hankkeilla täydennetään Save- ja Altener-ohjelmista näissä maissa rahoitettavia toimia. Esimerkkeinä näistä hankkeista voidaan mainita seuraavat:- eri energianlähteiden, mukaan luettuna tuontienergia, osuuden analysointi hakijamaan energiataseessa,- yhteisön ulkopuolisten maiden ja hakijamaiden välisen alueellisen kaupan edistäminen.B. Osallistuminen Kioton pöytäkirjan toteuttamiseenTämä on uusi toiminta-alue, joka pohjautuu komission tiedonantoon neuvostolle ja Euroopan parlamentille EU:n politiikka ja toimenpiteet kasvihuonekaasupäästöjen vähentämiseksi: kohti eurooppalaista ilmastonmuutosohjelmaa (ECCP) (KOM(2000) 88) sekä sopimuspuolten kuudenteen konferenssiin, joka järjestettiin Haagissa marraskuussa 2000.Joustomekanismien toteuttamiseksi yhteisön ulkopuoliset maat voivat toteuttaa toimia seuraavilla aloilla:- energiatehokkuuden parantamiseen tähtäävät toimet, esimerkiksi yhteistuotannon edistäminen ja olemassa olevien laitosten tarkastukset,- rahoitusmekanismien kehittäminen puhtaaseen teknologiaan suuntautuville investoinneille,- uusiutuvien energianlähteiden ja erityisesti biomassan käytön edistäminen,- kotitalouksien energiankäytön optimointi maaseutu- ja kaupunkialueilla (teknologian siirto ja valmiuksien luominen)- päästöiltään puhtaiden hiilitekniikoiden edistäminen.SYNERGIA-ohjelma voi tarjota kehyksen näille energia-alan toimille, jotka tukevat ja valmistelevat toimia, joita toteutetaan yhteisön suurissa kansainväliseen yhteistyöhön ja kehitysapuun liittyvissä ohjelmissa.II. Ohjelman hallinnon parantaminenA. Toimien keskittäminenVoimavarojen tehokkaamman käytön kannalta ohjelman hajauttaminen lukuisiin pieniin hankkeisiin aiheuttaa ongelmia sekä voimavarojen hallinnan että rahoitettujen hankkeiden tehokkuuden suhteen.Tästä syystä SYNERGIA-ohjelmassa keskitytään rajalliseen määrään hankkeita, joiden hankekohtainen rahallinen arvo on suurempi. Tällä tavoin hankkeet voivat kattaa samalla kertaa useita maita tai alueita, tai niille voidaan vahvistaa monivuotinen kehys. Rahoitettavien hankkeiden lukumäärän huomattava pienentäminen merkitsee myös sitä, että hankkeiden etenemistä voidaan seurata tehokkaammin.Tavoitteena on kaksinkertaistaa rahoituksen hankekohtainen määrä. Asianmukaisesti perusteltuja poikkeustapauksia lukuun ottamatta SYNERGIA-ohjelmasta annettu rahoitus ei saisi olla alle 400 000 euroa. Koska SYNERGIA-ohjelmasta yhteisrahoitteisille hankkeille annettu rahoitus saa olla enintään 50 %, rahoitettavien hankkeiden kokonaiskustannusten pitäisi siis olla - erityisistä syistä myönnettyjä poikkeuksia lukuun ottamatta - vähintään 800 000 euroa. Näiden määrien saavuttamiseksi eri konsulttien toteuttamia hankkeita voidaan yhdistää yhden koordinaattorin johdolla.B. Arviointiperusteiden määritteleminenKomissio suorittaa arvioinnin ehdotuspyynnössä määriteltyjen arviointiperusteiden pohjalta.Tärkein arviointiperuste on se, kuinka hyvin hankkeet vastaavat ensisijaisia tavoitteita, jotka ovat energiansaannin varmuus ja joustomekanismit. Muut arviointiperusteet ovat kustannustehokkuus, esitetyn toimintaohjelman laatu, osallistujien valmiudet toteuttaa ohjelma sekä varmistetun yhteisrahoituksen laatu.Ehdotettujen hankkeiden molemminpuolisen hyödyn varmistamiseksi ehdotuksissa on oltava mukana vähintään kaksi osallistujaa vähintään kahdesta EU:n jäsenvaltiosta sekä yksi osallistuja jostain EU:n ulkopuolisesta maasta. Kansainvälisiä järjestöjä (IEA, energiaperuskirjan sihteeristö jne.) pidetään eurooppalaisina järjestöinä, jos jäsenvaltiot tai komissio ovat niiden jäseniä.III. Komission ehdotusVuoden 2000 yhteisrahoitettavia hankkeita koskeva tarjouspyyntö, joka julkaistiin Euroopan yhteisöjen virallisessa lehdessä 12. lokakuuta 1999, ei enää vastaa komission suuntaviivoja. Komissio julkaisee uuden ehdotuspyynnön, joka vastaa edellä määriteltyjä suuntaviivoja.Edellisen tarjouspyynnön johdosta tehdyt tarjoukset, jotka vastaavat uusia tavoitteita, voidaan esittää myös uuden ehdotuspyynnön nojalla. Tästä voidaan ilmoittaa kirjeitse, jos tarjouksen tekijä katsoo, että hänen hankkeensa oli jo näiden tavoitteiden mukainen, tai hanke voidaan mukauttaa niihin. Erityisesti kannustetaan hankkeiden yhdistämistä edellä mainitun vähimmäismäärän saavuttamiseksi.&gt;TAULUKON PAIKKA&gt;&gt;TAULUKON PAIKKA&gt;